Vino piju age Sarajlije
<poem>
Verzija 1

Vino piju age Sarajlije
na Ilidži pokraj Sarajeva.
S Čobanije dvije Turhanije,
s Ćemaluše do dva Dženetića,
iz Žabljaka do dva Vatrenjaka,
sa Hiseta dvije Odobaše,
sa Kovača dva Morića mlada,
dva Morića, dva Halilbašića,
sa Berkuše Kuna Hasan-aga,
sa Bjelava Pinjo bajraktare.

A služi im Čebedžina Savka,
zlatnom čašom iz bijele ruke.
Kako kome čašu dodavaše,
svaki joj se pod grlo faćaše.

Progovara Čebedžina Savka: 
"Čujete l' me, age Sarajlije?
Ako mogu svima biti sluga,
ja ne mogu svima biti ljuba!
Samo onom mogu biti ljuba
koji može Drinu preplivati
pod silahom i pod bensilahom,
u čizmama i u halčinama,
pod pazuhom prenijet djevojku."

Progovara Pinjo bajraktare:
"Evo ko će Drinu preplivati
u čizmama i u halčinama,
pod silahom i pod bensilahom,
pod pazuhom tebe prenijeti!"

 Verzija 2

Vino piju age Sarajlije,
na Ilidži pokraj Željeznice:
dva Morića i dva Džindžafića,
sa Bistrika do dva Dženetića,
s Čobanije dvije Turhanije,
s Čeirdžika dvije Muzdedžije,
iz Žabljaka do dva Vatrenjaka,
sa Kovača dva Halilbašića,
a sa Mlina dvije Turnadžije,
iz Potoklinice do dvi' Penjave,
sa Vratnika dvije Tahmiščije,
sa Hiseta dvije Odobaše,
s vrh Bistrika Kuna Hasan-aga,
sa Bjelava Pinjo bajraktare.

Služila ih krčmarica Janja.
Kako kome čašu dodavaše,
svaki joj se za njedra mašaše.
Progovara krčmarica Janja:
"Ako mogu svakom sluga biti,
ja ne mogu svakom ljuba biti,
samo jednom Pinji bajraktaru!"</poem>

Sevdalinke